REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/5-15

16. januar 2015. godine

B e o g r a d

ZAPISNIK

SA 40. SEDNICE ODBORA ZA ADMINISTRATIVNO-BUDžETSKA I

MANDATNO-IMUNITETSKA PITANjA, ODRŽANE 16. JANUARA 2015. GODINE

Sednica je počela u 12,00 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Aleksandar Marković, Olgica Batić (pristupila u toku razmatranja prve tačke dnevnog reda), Milisav Petronijević, Đorđe Milićević, Ljubiša Stojmirović, Saša Maksimović, Obrad Isailović, Darko Laketić i Dragana Barišić.

Sednici je prisustvovala i zamenik odsutnog člana Veroljuba Matića, Vesna Rakonjac.

Sednici su prisustvovali i Nikola Altiparmakov, član Fiskalnog saveta i Zlatiborka Andrejić, sekretar Fiskalnog saveta.

Sednici nisu prisustvovali članovi Odbora: Katarina Rakić, Milan Krkobabić, Snežana Malović, Vesna Martinović, Veroljub Matić i Dušica Stojković.

Na predlog predsednika Odbor je jednoglasno utvrdio, sledeći

D n e v n i r e d:

- usvajanje zapisnika sa 35, 36. i 37. sednice Odbora -

1.Razmatranje zahteva Fiskalnog saveta za davanje saglasnosti za dodatno angažovanje lica po ugovoru o privremenim i povremenim poslovima, ugovoru o delu i drugim ugovorima (21 broj 112-4609/14 od 17. i 23. decembra 2014. godine);

2. Razno.

Pre prelaska na rad po dnevnom redu, Odbor je jednoglasno, bez primedaba, usvojio zapisnike sa 35, 36. i 37. sednice Odbora.

**Prva tačka dnevnog reda**: Razmatranje zahteva Fiskalnog saveta za davanje saglasnosti za dodatno angažovanje lica po ugovoru o privremenim i povremenim poslovima, ugovoru o delu i drugim ugovorima (21 broj 112-4609/14 od 17. i 23. decembra 2014. godine)

Nikola Altiparmakov, član Fiskalnog saveta, istakao je da je navedeni zahtev podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine i da je istim zatražena saglasnost za dodatno radno angažovanje šest lica po osnovu ugovora o privremenim i povremenim poslovima, tri lica po osnovu ugovora o delu i jednog internog revizora, iz razloga nesmetanog obavljanja redovnih poslova iz delokruga rada Fiskalnog saveta. On je istakao da se ne radi o novim licima, već o licima za koje je Odbor već dao saglasnost koja je istekla protekom roka od 180 radnih dana, saglasno zakonu. Takođe, navedeni zahtev je dopunio molbom za povratno dejstvo saglasnosti, u delu koji se odnosi na angažovanje lica po osnovu ugovora o privremenim i povremenim poslovima i po osnovu ugovora o delu, to počev od 5. januara 2015. godine.

Na predlog predsednika, Odbor je jednoglasno usvojio predlog Fisklanog saveta da se odredbe tač. 1. i 2. zaključka kojim se daje saglasnost, primenjuju počev od 5. januara 2015. godine.

Na predlog predsednika, Odbor je jednoglasno prihvatio zahtev Fiskalnog saveta i doneo Zaključak o davanju saglasnosti Fiskalnom savetu za angažovanje: šest lica po osnovu ugovora o privremenim i povremenim poslovima za obavljanje stručnih poslova iz delokruga rada Fiskalnog saveta; tri lica po ugovoru o delu za obavljanje poslova održavanja sajta Fiskalnog saveta, obavljanje poslova koji se odnose na pripremu učešća članova Fiskalnog saveta na konferencijama za novinare i drugim javnim nastupima, praćenje izveštavanja medija o radu Fiskalnog saveta, formulisanje stavova i saopštenja Fiskalnog saveta i angažovanje prevodioca - lektora radi obavljanja poslova prevođenja dokumenata za sajt i lektorisanja dokumenata i publikacija, kao i jednog internog revizora za jednu reviziju, do 30 dana, u toku 2015. godine.

**Druga tačka dnevnog reda:** Razno

Povodom ove tačke dnevnog reda nije bilo predloga ni diskusije.

Sednica je završena u 12,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić